**LĪGUMS**

*Par autobusu tehnisko apkopi un remontu un rezerves daļu pārdošanu*

Siguldā 2017.gada \_\_.\_\_\_\_\_\_\_\_\_\_\_\_

**Siguldas novada Dome**,reģistrācijas Nr. 90000048152, juridiskā adrese: Pils iela 16, Sigulda, Siguldas novads, LV-2150(turpmāk – Pasūtītājs), izpilddirektores **Jeļenas Zarandijas** personā, kura rīkojas pamatojoties uz 2013.gada 13.jūnija Siguldas novada Domes saistošajiem noteikumiem Nr.14 “Siguldas novada pašvaldības nolikums” (protokols Nr.13, 2.§), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_ (turpmāk – Izpildītājs), tās\_\_\_\_\_\_\_\_\_\_\_\_\_\_\_\_\_\_\_\_\_\_\_personā, no otras puses,

abi kopā turpmāk tekstā saukti arī Puses un katrs atsevišķi - Puse, pamatojoties uz iepirkuma „Autobusu tehniskā apkope un remonts” ar identifikācijas Nr.SND 2017/17 (turpmāk – Iepirkums) rezultātiem, noslēdz šādu līgumu (turpmāk - Līgums):

1. **Līguma priekšmets**
   1. Pasūtītājs uzdod un Izpildītājs apņemas veikt Pasūtītāja autobusu nepieciešamo tehnisko apkopi, remontu un auto rezerves daļu pārdošanu, turpmāk – Pakalpojumi, tajā skaitā: dzinēja remontu, ritošas daļas remontu, riepu remontu un montāžu, virsbūves elementu krāsošanu un remontu, metināšanu, autobusu sistēmu datordiagnostiku un gaisa kondicionēšanas sistēmu diagnostiku, remontu un uzpildi.
   2. Izpildītājs Pakalpojumus apņemas sniegt ievērojot Līguma noteikumus, Tehnisko piedāvājumu (Līguma 1.pielikums), Tehnisko specifikāciju (Līguma 2.pielikums) un Finanšu piedāvājumu (Līguma 3.pielikums), savukārt Pasūtītājs apņemas samaksāt Izpildītājam par kvalitatīvi izpildītu Pakalpojumu atbilstoši Līguma nosacījumiem.
   3. Pakalpojumi tiek sniegti Izpildītāja autoservisā, kura adrese ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   4. Pasūtītājs Līguma ietvaros nav saistīts ar konkrētu iepirkuma apjomu un Pakalpojumus pasūta atbilstoši vajadzībām un finanšu iespējām.
   5. Izpildītājs Līguma 1.1.punktā minētos Pakalpojumus sniedz ar savu darbaspēku, darba rīkiem, ierīcēm un ar materiāliem, kuru izmantošana ir ierēķināta Izpildītāja atlīdzībā.
   6. Līguma darbības laikā Pasūtītāja autobusu, kuru tehnisko apkopi un/vai remontu veic Izpildītājs, skaits un modeļi var atšķirties no Līguma parakstīšanas dienā zināmajiem autobusiem. Šīs izmaiņas nerada izmaiņas citos Līguma noteikumos.
   7. Autobusu nodošanas kārtība tehniskajai apkopei un/vai remontam:
      1. Pasūtītāja pārstāvis elektroniski nosūta pieteikumu uz Izpildītāja e-pastu: \_\_\_\_\_\_\_\_\_\_\_\_\_\_\_ par apkopes un/vai remonta veikšanas nepieciešamību;
      2. Izpildītājs pieņem autobusu tehnisko apkopju un/vai remonta veikšanai ne vēlāk kā 1(vienas) darba dienas laikā no Pasūtītāja pieteikuma par apkopes un/vai remonta veikšanas nepieciešamību saņemšanas e-pasta veidā, sastādot un nosūtot saskaņošanai Pasūtītājam e-pastā autotransporta tehniskās apkopes, remonta darbu, rezerves daļu izmaksu tāmi ne vairāk kā 1 (vienas) darba dienas laikā pēc autotransporta pieņemšanas autoservisā, norādot tajā darbu nosaukumus, paredzēto darba stundu skaitu un materiālu izmaksas, rezerves daļu cenas, piemērotās atlaides, kā arī autobusu rezerves daļu piegādes termiņu un darba izpildes termiņu. Pakalpojumu izpildes termiņš nevar pārsniegt Līgumā noteiktos termiņus;
      3. Izpildītājs neuzsāk Pakalpojumu sniegšanu bez Pasūtītāja pārstāvja apstiprinājuma e-pastā.

1. **Līguma summa un norēķinu kārtība**
   1. Kopējā līguma summa nepārsniedz 41 000,00 EUR (četrdesmit vienu tūkstotis euro) (turpmāk – Iepirkuma summa) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Samaksa Izpildītājam par sniegto Pakalpojumu tiek veikta 10 (desmit) darba dienu laikā ar pārskaitījumu uz Izpildītāja bankas kontu, pēc sniegto Pakalpojumu nodošanas un pieņemšanas akta abpusējas parakstīšanas un Izpildītāja sagatavotā rēķina par sniegtajiem Pakalpojumiem iesniegšanas Pasūtītājam.
   3. Pakalpojumu izpildes pieņemšanas un nodošanas akti tiek sagatavoti 2 (divos) eksemplāros. Viens eksemplārs tiek nodots Izpildītājam, otrs - Pasūtītājam, saņemot autobusu pēc Pakalpojumu izpildes.
   4. Gadījumā, ja Pasūtītājs nav veicis samaksu Līguma 2.2.apakšpunktā noteiktajā laikā, tad Izpildītājam ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv. Ja šāds atgādinājums nav nosūtīts Izpildītājam nav tiesības pieprasīt Līguma 4.4.apakšpunktā minēto līgumsodu.
   5. Līguma 2.3.punktā norādītajā aktā jānorāda remontēto autobusu, vai autobusu kuriem veikta tehniskā apkope, nosaukumi un valsts numuri, nodošanas un pieņemšanas aktu datumi, nodošanas un pieņemšanas aktos norādītā Pakalpojuma summa, kā arī rēķina kopējā summa.
   6. Par šajā Līgumā paredzēto maksājumu apmaksas dienu tiek uzskatīta diena, kurā tiek izdarīts attiecīgais maksājums.
2. **Pušu tiesības un pienākumi**
   1. Pasūtītājs ir tiesīgs:
      1. kontrolēt Pakalpojuma sniegšanas gaitu un pieprasīt no Izpildītāja attiecīgu informāciju;
      2. atteikties pieņemt Pakalpojumu, ja Pasūtītājs nav apmierināts ar Pakalpojuma kvalitāti uz nodošanas brīdi, tad Pasūtītājs, rakstiski norādot atteikumā pamatotu iemeslu un termiņu, kurā Izpildītājam ir jānovērš pieļautie defekti, trūkumi un neprecizitātes par saviem līdzekļiem.
   2. Pasūtītājs apņemas:
      1. sniegt Izpildītājam visu pieejamo informāciju, kas nepieciešama Līguma izpildei;
      2. nodrošināt Izpildītājam iespēju sniegt Pakalpojumu bez traucējumiem no Pasūtītāja puses, kā arī apņemas savlaicīgi informēt Izpildītāju par jebkādiem notikumiem, kas var kavēt vai traucēt Pakalpojuma izpildi;
      3. veikt maksājumus Līgumā noteiktajā termiņā;
      4. izteikt Līguma 3.1.2.apakšpunktā minētās pretenzijas par sniegto Pakalpojumu, ja tādas būs, 7 (septiņu) dienu laikā no Pakalpojuma nodošanas brīža.
   3. Izpildītājs apņemas:
      1. Pakalpojumu sniegt pilnā apjomā un kvalitatīvi, atbilstoši autobusu tehniskās dokumentācijas, autobusu ražotāju noteikto standartu, normatīvo aktu, t.sk. Ministru kabineta 2004.gada 29.aprīļa noteikumu Nr.466 „Noteikumi par transportlīdzekļu valsts tehnisko apskati un tehnisko kontroli uz ceļiem”, darba, vides aizsardzības un ugunsdrošības prasībām, ievērojot šī Līguma noteikumus;
      2. veiktos remontus un tehniskās apkopes atzīmēt katra autobusa servisa kartiņā, kas tiek nodota reizē ar autobusu un pēc Pakalpojuma veikšanas aizpildītu atdot Pasūtītājam atpakaļ;
      3. nekavējoties informēt Pasūtītāju par autobusa tehniskās apkopes vai remonta laikā papildus Pakalpojumu izmaksām, veicot papildu izmaksu saskaņošanu e-pastā ar Pasūtītāja pārstāvi pirms papildu pakalpojumu veikšanas uzsākšanas (ārkārtas gadījumā operatīvo transportlīdzekļu remonta papildus pakalpojumu izmaksas tiek saskaņotas ar Pasūtītāja pārstāvi telefoniski);
      4. nodrošināt autobusa rezerves daļu piegādi ne vēlāk kā 3 (trīs) kalendāro dienu laikā vai Līguma 3.8.punktā Pušu saskaņotajā termiņā;
      5. nodrošināt Pakalpojumu sniegšanu šādos termiņos, ja Pušu pārstāvji saskaņā ar Līguma 3.8.punktu nav vienojušās par citu termiņu,:
         1. autotransporta tehniskās apkopes gadījumā – ne vēlāk kā 24 (divdesmit četru) stundu laikā no Pakalpojuma uzsākšanas brīža;
         2. autotransporta remontu darbu veikšanas gadījumā – ne vēlāk kā 3 (trīs) darba dienu laikā no Pakalpojuma uzsākšanas brīža;
      6. Pakalpojumu izpildē personas, kurām ir atbilstošas zināšanas un praktiskās iemaņas;
      7. autobusu apkopes veikt ar ražotāja noteikto periodiskumu atbilstoši autobusa nobraukumam un ekspluatācijas laikam;
      8. par saviem finanšu līdzekļiem pēc iespējas īsākā laikā novērst Pakalpojumu izpildes trūkumus, defektus.
   4. Par Līguma 3.3.5.apakšpunktā noteikto Pakalpojumu uzsākšanas brīdi uzskatāms brīdis, kad Izpildītājs saņēmis no Pasūtītāja pārstāvja Līguma 1.7.2.punktā norādītoapstiprinājumu.
   5. Izpildītājs nav tiesīgs izmantot Pasūtītāja autobusu jebkādiem blakus mērķiem, kas nav saistīti ar autobusa tehnisko apkopi vai remontu.
   6. Izpildītājam ir tiesības saņemt samaksu par kvalitatīvi sniegtu Pakalpojumu šajā Līgumā noteiktajā kārtībā un apmērā.
   7. Ja Pusēm rodas domstarpības Pakalpojumu kvalitātes novērtējumā, tās ir tiesīgas pieaicināt neatkarīgus ekspertus (speciālistus), kuru atzinums par Pakalpojumu kvalitāti būs saistošs Pusēm. Ja ekspertu (speciālistu) atzinumā konstatēti rezerves daļu un/vai Pakalpojumu kvalitātes trūkumi, Izpildītājs sedz visus izdevumus par slēdziena sagatavošanu.
   8. Ja Pakalpojuma izpildes gaitā mainās Pakalpojumu izpildes apjoms un/vai rezerves daļu piegādes termiņš, Izpildītāja pienākums ir informēt Pasūtītāja pārstāvi. Šādā gadījumā Pušu pārstāvji rakstveidā vienojas par Pakalpojumu izpildes un/vai rezerves daļu piegādes termiņiem.
   9. Pasūtītājs ir tiesīgs Līguma darbības laikā salīdzināt Izpildītāja piedāvāto rezerves daļu un materiālu cenas ar vidējām mazumtirdzniecības cenām auto rezerves daļu veikalos/servisos, kuri atrodas 50 km rādiusā no Pasūtītāja juridiskās adreses*.* Izpildītāja piedāvāto rezerves daļu un materiālu cenas nevar pārsniegt vairāk kā par 10% (desmit procentiem) vidējās mazumtirdzniecības cenas pieminētajos auto rezerves daļu veikalos/servisos.
3. **Pušu atbildība**
   1. Puses ir atbildīgas saskaņā ar Latvijas Republikas normatīvajiem aktiem par zaudējumiem, kas radušies Līguma noteikumu neievērošanas rezultātā. Pusēm ir pienākums atlīdzināt šajā sakarā radītos zaudējumus.
   2. No autobusu pieņemšanas Pakalpojumu izpildei brīža Izpildītājs materiāli atbild par pieņemto autobusu saglabāšanu. Izpildītājs apņemas atlīdzināt zaudējumus, kas radušies autobusa bojājuma gadījumā, laikā, kamēr autobuss atrodas pie Izpildītāja, neatkarīgi no tā, vai autobusam radītais zaudējums vai bojājums ir noticis Izpildītāja vai trešo personu vainas dēļ.
   3. Par Līguma 3.3.5.apakšpunktos noteikto Pakalpojuma izpildes termiņa kavējumu Pasūtītājam ir tiesības prasīt, lai Izpildītājs maksā Pasūtītājam līgumsodu 0,01% apmērā no Līguma summas par katru nokavēto kalendāro dienu, bet ne vairāk kā 10% no Līguma kopējās summas.
   4. Par izpildīto Pakalpojumu samaksas termiņa kavējumu Izpildītājam ir tiesības prasīt, lai Pasūtītājs maksā Izpildītājam līgumsodu 0,01% no Līguma summas par katru nokavēto kalendāro dienu, bet ne vairāk kā 10% no Līguma kopējās summas.
   5. Par autobusa nepieņemšanu Līgumā noteiktajā termiņā, Pasūtītājam ir tiesības (par katru gadījumu) prasīt no Izpildītāja līgumsodu 20,00 EUR apmērā par katru kavēto dienu, nepārsniedzot 10 % no Līguma summas.
   6. Par garantijas laikā atklāto remonta vai tehniskās apkopes darbu vai rezerves daļu defektu vai bojājumu nenovēršanu Līguma 5.3.punktā noteiktajā termiņā, Pasūtītājam ir tiesības prasīt par katru šādu gadījumu no Izpildītāja līgumsodu 20 EUR apmērā par katru nokavēto dienu, nepārsniedzot 10 % no Līguma summas.
   7. Līgumsodu samaksa neatbrīvo Puses no Līguma saistību izpildes.
   8. Līgumsodu Pasūtītājs ir tiesīgs ieturēt par līgumsoda apmēru, samazinot Izpildītājam veicamo maksājumu.
   9. Puses tiek atbrīvotas no atbildības par Līguma saistību pilnīgu vai daļēju neizpildi, ja tā radusies nepārvaramas varas rezultātā, kuru Puses nevarēja paredzēt un novērst, ietekmēt un par kuras rašanos tās nenes atbildību. Nepārvarama vara šī Līguma izpratnē ir stihiskas nelaimes, kara darbības, avārijas katastrofas, epidēmijas, streiki, iekšējie nemieri. Par minēto apstākļu iestāšanos Pusēm jāpaziņo 7 (septiņu) dienu laikā. Puses nepārvaramas varas gadījumos vienojas par saistību izpildes termiņa pagarināšanu, Līguma izbeigšanu vai citu Līguma noteikumu izmaiņu, kamēr darbojas šie apstākļi un sekas.
4. **Garantijas saistības**
   1. Izpildītājs garantē, ka garantijas laiks izpildītajiem remonta darbiem un uzstādītajām detaļām ir \_\_\_\_\_\_\_\_\_\_\_\_\_\_\_\_ atbilstoši Finanšu piedāvājumam, kas ir šī līguma 3. pielikums.
   2. Garantija Līguma izpratnē ir Izpildītāja saistības garantijas termiņa laikā par saviem līdzekļiem un ar savu darbaspēku novērst Pakalpojumu izpildē konstatētos trūkumus un Pakalpojumu izpildei izmantoto daļu (detaļu) bojājumus. Izpildītājs garantijas saistību izpildi veic autobusu ražotāja un Līgumā noteiktajā Pakalpojumu izpildes kārtībā.
   3. Ja garantijas laikā Pasūtītājs konstatē rezerves daļu un/vai darbu kvalitātes trūkumus, Pasūtītājs sastāda defektu aktu un iesniedz to Izpildītājam. Garantijas laikā konstatētos rezerves daļu un/vai Pakalpojumu kvalitātes trūkumus Izpildītājs novērš ne vēlāk kā 3 (trīs) darba dienu laikā no pretenzijas saņemšanas dienas vai Līguma 3.7.punktā minētā eksperta (speciālista) slēdziena saņemšanas dienas, vai termiņā kādā Puses rakstveidā ir vienojušās. Ja puses nevar vienoties par trūkumu novēršanas termiņiem, tad Izpildītājs Pakalpojumu kvalitātes trūkumus novērš ne vēlāk kā 3 (trīs) darba dienu laikā no pretenzijas saņemšanas dienas vai Līguma 3.7.punktā minētā eksperta (speciālista) slēdziena saņemšanas dienas
5. **Līguma termiņš, izbeigšana un grozīšana**
   1. Līgums stājas spēkā tā abpusējas parakstīšanas dienā un ir spēkā līdz Pušu saistībuizpildei.
   2. Izpildītājs Pakalpojumu sniedz līdz 2019.gada \_\_\_. \_\_\_\_\_\_\_\_\_\_, *(2 gadi*) vai līdz brīdim, kad šī līguma ietvaros izpildīto Pakalpojumu rēķina summa sasniedz 41 000,00 EUR bez PVN.
   3. Līgumu var grozīt, ciktāl to pieļauj publisko iepirkumu regulējošie normatīvie akti.
   4. Visi Līguma grozījumi, labojumi, papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji. Līguma grozījumi, kas tiek veikti Pusēm vienojoties, stājas spēkā tikai tad, kad tie ir noformēti rakstiski un tos ir parakstījušas abas Puses.
   5. Pasūtītajam ir tiesības vienpusēji izbeigt Līgumu, rakstiski paziņojot par to Izpildītājam 10 (desmit) dienas iepriekš gadījumos, ja:
      1. ja Izpildītājs Līgumā noteiktajā kārtībā neizpilda savus pienākumus;
      2. jebkurā Līguma izpildes stadijā noskaidrojas, ka Izpildītājs nav spējīgs izpildīt Līgumā noteiktās saistības kopumā vai kādā to daļā;
      3. Izpildītājs tiek atzīts par maksātnespējīgu vai tā darbība tiek izbeigta vai pārtraukta kādu citu svarīgu iemeslu dēļ;
      4. atsaukta vai netiek uzturēta spēkā jebkura licence, atļauja, reģistrācijas apliecība, piekrišana, kas nepieciešama šajā līgumā minēto saistību izpildei.
   6. Pusēm ir tiesības jebkurā laikā vienpusēji izbeigt Līgumu nenorādot izbeigšanas iemeslu, par otrai Pusei paziņojot rakstiski vismaz 60 (sešdesmit) dienas iepriekš.
   7. Līguma 6.5. punktā noteiktajos gadījumos Līgums tiek uzskatīts par izbeigtu 10 (desmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
   8. Līguma 6.6.punktā noteiktajā gadījumā Līgums tiek uzskatīts par izbeigtu 60 (sešdesmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
   9. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana, tad Pusei, kura vainojama Līguma izbeigšanā, ir jāatlīdzina otrai Pusei zaudējumi, kas tai rodas saistībā ar Līguma izbeigšanu.
6. **Pārējie noteikumi**
   1. Puses vienojas, ka ar Līguma izpildi saistītos jautājumus risinās Pušu pilnvarotās personas:
      1. no Pasūtītāja puses - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_;
      2. no Izpildītāja puses - \_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_.
   2. Pušu pārstāvji ir tiesīgi risināt jautājumus, kas saistīti ar Līguma izpildi, tajā skaitā parakstīt pieņemšanas – nodošanas aktus, pieteikumus, izteikt pretenzijas, saskaņot izpildāmo Pakalpojumu apjomus un izpildes termiņus.
   3. Jebkuras nesaskaņas, domstarpības vai strīdus, kas izceļas no Līguma izpildes, Puses risina savstarpēju sarunu ceļā. Gadījumā, ja Puses nespēj vienoties par strīdu izšķiršanu, strīds risināms tiesā saskaņā ar Latvijas Republikas normatīvajiem aktiem.
   4. Tiesības un pienākumi, kas izriet no Līguma, ir saistoši Pusēm un to tiesību un saistību pārņēmējiem.
   5. Lai nodrošinātu pienācīgu Līgumā noteikto saistību izpildi, Pusēm ir pienākums 10 (desmit) dienu laikā rakstiski brīdināt vienai otru par savas adreses vai citu rekvizītu maiņu. Ja Puse, kurai bija pienākums paziņot par Līgumā noteikto rekvizīti, tālruņa numurs, adreses u.c. maiņu, neizpilda šī punkta noteikumu, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
   6. Līguma attiecībām, kas nav atrunātas Līguma tekstā, tiek regulētas saskaņā ar Latvijas Republikas normatīvo aktu prasībām.
   7. Līgums sastādīts latviešu valodā, divos eksemplāros, no kuriem viens glabājas pie Pasūtītāja, bet otrs pie Izpildītāja. Visiem Līguma eksemplāriem ir vienāds juridisks spēks.
7. **Pušu rekvizīti un paraksti**

|  |  |  |  |  |
| --- | --- | --- | --- | --- |
| |  |  | | --- | --- | | **Pasūtītājs** | **Izpildītājs** | | **Siguldas novada Dome**  Reģistrācijas Nr. 90000048152  Juridiskā adrese: Pils iela 16, Sigulda, LV-2150  Tālrunis: 67970844; Fakss: 67971371  Banka: AS „SEB banka”,  Kods: UNLALV2X  Konts: LV15UNLA0027800130404    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /J. Zarandija/ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_  LV-\_\_\_\_\_\_\_\_\_\_  Tālrunis: \_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_/ | |
|  |